 สาขาของร้านชีสทาร์ตยอดฮิตจากโอซาก้า
อยู่แถวชิบูย่า ร้านหาไม่ยาก คิวไม่ค่อยยาวครับ

 ทีเด็ดของร้านนี้ก็ต้องชีสทาร์ตแน่นอนครับ
ด้านนอกเป็นแป้งทาร์ตกรอบๆ หนากำลังดี
ส่วนด้านในเป็นเนื้อชีสที่คล้ายๆทาร์ตไข่นุ่มๆ
รสหอมมัน เนื้อเนียนนุ่มแบบละลายในปาก

 มีให้เลือก 2แบบครับ คือ Rare กับ Medium
ส่วนผสมเหมือนกัน ต่างกันที่เวลาอบเท่านั้น
แบบ Rareจะนุ่มกว่า เนื้อข้างในยังเยิ้มๆอยู่
ถ้าแบบ Mediumเนื้อจะแน่นกว่าหน่อยครับ
จริงๆผมชอบรสสัมผัสแบบ Rareมากกว่า
แต่ถ้าซื้อกลับไทย แนะนำแบบ Mediumครับ
ไม่เละง่ายนัก จะได้หิ้วกลับบ้านได้ง่ายหน่อย

 ชิ้นใหญ่ ราคาไม่แพงครับ ชิ้นละ 780เยน
รสไม่หวานมาก กินเพลินๆแป๊บเดียวก็หมด

 นอกจากชีสทาร์ตปกติแล้ว ยังมีแบบ Premium
ที่มีขายแบบจำนวนจำกัดต่อวัน เป็นชีสเค้กอบ แบบไม่มีขอบทาร์ต เนื้อแน่น รสชาติชีสเข้มข้นกว่า

 สรุปว่าอร่อยมากๆ รสชาติเหมือนที่โอซาก้าเลย
ชีสทาร์ตเค้าเนื้อเนียน นุ่มนวล ชวนฝันจริงๆครับ


